cyanic-selkie/wikianc huggingface dataset:
Edgar Falch
Edgar Falch  var ein fotballspelar frå Stavanger. Mellom 1954 og 1959 spela han 28 landskampar for Noreg. Falch spela for Viking Fotballklubb, der han var med å verte cupmeister både i 1953 og 1959, og seriemeister i 1958. Mellom 1950 og 1961 spela han totalt 256 kampar for Viking, av desse 139 seriekampar, og skåra 15 mål (9 seriemål). Falch spela senterhalf (tilsvarar midtstoppar) på klubblaget, og venstreback på landslaget.
Falch var saman med Kåre Bjørnsen og Rolf Bjørnsen dei einaste som var med på Vikings tre fyrste, store triumfar i fotball; NM-gull 1953, seriegull 1958, nytt NM-gull 1959.
RPG-rollespel
Rollespel eller RPG (role-playing games) er spel der ein vel ei rolla, og spelar den, medan ein prøver å gjennomføra ulike oppgåver som er fastsette av andre.
Munnleg rollespel
Denne forma for rollespel kallar ein gjerne penn & papir, bordrollespel eller verbalrollespel. I staden for å fysisk spela rollefiguren sine handlingar, skildrar ein dei munnleg for einannan. Å spela slik krev ein gamemaster (GM) eller ein spelleiar som forklarar spelarane korleis verda ser ut og kva som skjer rundt dei. Utfallet av handlingar vert avgjorte ved at ein trillar terningar.
Munnlege rollespel voks ut frå miniatyrspel på midten av 1970-talet, særleg i miljøet rundt Universitetet i Minnesota der Dave Arneson og Dave Wesley vanka. Gary Gygax jobba på den tida med eit spel som vart kalla Chainmail. Dungeons & Dragons (D&D) er likevel rekna som det første moderne rollespelet. Gary Gygax og Dave Arneson laga det i 1973 med eit ynske om å leva ut det dei hadde lese i bøker som Ringdrotten av J.R.R. Tolkien. Spelet er i dag i si tredje utgåva. Mange seinare rollespel er bygde på eller inspirert av Dungeons & Dragons, og det er framleis det mest populære rollespelet i verda.
Nokre av dei mest kjende rollespela er, forutan D&D, Call Of Cthulhu, Draug, Werewolf The Forsaken, Vampire the Requiem, Middle Earth Role Playing game, D20 Modern og  Fabula.
Levande rollespel (laiv)
Ordet «laiv» er ei fornorsking av engelsk «live» i «live action roleplaying». I eit laiv-rollespel spelar spelarane rolla fysisk og brukar kostyme og rekvisittar mykje på same måten som i tradisjonelt teater. Rollebakgrunn, forhistorie og situasjon er planlagt og skrive ned på førehand av arrangørar eller spelarane sjølve, men replikkar og handlingar vert improviserte så lenge spelet varer. Kor lenge ein skal spela er oftast planlagt på forhånd, og kan vera frå eit par timar til fleire dagar.
Til dømes kan tjue personar setja seg føre å spela i vikingtida. Dei kler seg då ut i historiske kostyme og rekvisittar, tek med seg mat og utstyr som passar inn i denne tida og finn ein stad der dei kan vera uforstyrra i den perioden rollespelet varer.
Etter spelet er det vanleg å ha ein gjennomgang eller «debrief» for å fordøye inntrykk. Ofte vert det også halde ein fest kalla afterlaiv.
Kritikarar hevdar at laiv-rollespel kan føra til at ein får problem med å skilja mellom rolla og sin eigen person seinare, og at dette kan vera ei sterk kjenslemessig påkjenning.
Databasert rollespel (RPG)
Rollespel som dataspel har ofte hatt lite til felles med vanleg rollespel. Ofte er det snakk om spel i førstepersonsvinkel, der verda ein spelar i ofte er henta frå typiske rollespelomgjevnader. Reglar for kamp og andre terningbaserte interaksjonar har ofte vorte henta frå rollespelbøker, medan sjølve rollespelinga, utviklinga av ein rollefigur, ikkje har vore tilstades i dette mediet.
Dette har endra seg med bruk av speling på nettet. Ved at ein får høve til å treffa andre karakterar som er styrte av andre spelarar, er det blitt mogleg å drive mykje meir rolleutvikling enn tidlegare. Såkalla «multi-user dungeons» (MUDs) var mellom dei første på dette området. Desse var tekstbaserte, men gjorde det mogleg å kommunisera med andre spelarar og spela ut ei rolla. Spel av nyare dato, som Anarchy Online og World of Warcraft, er grafikkbaserte MMORPG-ar, og opnar for at stadig fleire spelarar over heile verda sluttar seg til denne aktiviteten.
Philip i Sør-Dakota
Philip er ein by i Sør-Dakota, USA. Byen hadde 855 innbyggjarar i 2000 og er administrasjonssenter i Haakon County.
Byen er oppkalla etter James «Scotty» Philips, «mannen som redda buffaloen».
Saddam Hussein
Saddam Hussein, fødd nær Tikrit i Irak, var eineveldig president og diktator i Irak frå 1979 til 2003.
Bakgrunn
Hussein vart som ung gut medlem av Baathpartiet i Irak, og han deltok i 1956 i eit mislukka kuppforsøk mot kongen i Irak. To år seinare avsette ei anna gruppe, med general Abd al-Karim Qasim, kongen. Hussein deltok deretter i eit kuppforøk mot Qasim, men då det var mislukka, flykta han til Egypt. Der las han jus og egyptologi. Etter revolusjonen i Irak den 8. februar 1963 vende han attende til Irak, men vart fengsla året etter, og sat i fengsel i tre år.
Hussein var gift tre gonger og hadde seks barn.
Statsleiar
I 1968 leidde han Baathpartiet til makta gjennom nok eit kupp. Han vart forfremja til general i 1973, og vart president i 1979, då Ahmad Hasan al-Bakr trekte seg som president, i ein alder av 65 år.
Med basis i oljeinntektene gjorde Hussein Irak til ei regional stormakt. Han gjekk til krig mot Iran med støtte frå USA i 1980, etter at islamistar med Ayatollah Khomeini i spissen hadde avsett sjahen og tatt makta året før. Denne krigen varte i åtte år, og Irak nytta masseøydeleggingsvåpen fleire gonger i løpet av denne tida. Derimot hadde dei ingen i 2003, slik USA påstod dei hadde prov for.
Etter krigen mot Iran var Irak eit fattig land, som hadde gjeld til mellom anna Kuwait. Den store gjelda førte til at Irak under Hussein starta ein ny krig i 1990, då dei hærtok Kuwait. Dette førte til den første Golfkrigen, der ein koalisjon med USA i spissen jaga styrkane til Hussein tilbake til Irak. Hussein var skulda for undertrykking og drap på meiningsmotstandarar. Særleg hard var han mot kurdarar og sterkt religiøse grupper, særleg blant sjiamuslimane, og massegraver særleg frå 1980-talet er funne fleire stader.
Pågripinga
Hussein vart hengd tidleg på morgonen den 30. desember 2006.
Kebabnorsk
Omgrepet «kebabnorsk» blei først brukt i ei hovudfagsoppgåve i 1995. Andre nemningar er asfaltnorsk, gangsterspråk, m.fl. .
Pat Garrett and Billy the Kid
Pat Garrett & Billy the Kid er eit filmmusikkalbum av Bob Dylan frå 1973 for ein film av Sam Peckinpah med same namn. Dylan sjølv spelte i filmen i rolla som «Alias». Filmmusikken består hovudsakleg av instrumental musikk inspirert av filmen, men inneheldt ein av dei mest kjende og kjæraste songane til Dylan, «Knockin' On Heaven's Door», som vart ein stor hit verda over.
Albumet selde til gull og nådde 16. plass i USA og 29. plass i Storbritannia.
Rolla i Pat Garrett and Billy the Kid
Ein gong i 1972, snakka Rudy Wurlitzer med Dylan om å bidra med musikk til Pat Garrett and Billy the Kid. Wurlitzer hadde skrive det originale manuset til filmen og var ein gammal ven av Dylan.
Seinare var Dylan interessert i å bidra med meir enn berre «Billy» (skildra av Clinton Heylin som «ein fin veg attende til balladeforma han hadde forsaka etter John Wesley Harding»). Dylan spurte Wurlitzer om det var mogeleg med ei rolle i filmen, ein ide Wurlitzer var motvillig til.
Rundt Thanksgiving Day, reiste Dylan og kona hans til Durango, Mexico, der Sam Peckinpah filma Pat Garret & Billy the Kid. Dylan hadde alltid utrykt interesse i meksikansk kultur og han var meir enn villig til å ta turen. I følgje Kris Kristofferson og James Coburn - to av hovudrolleinnhavarane - var ikkje Peckinpah særleg entusiastisk for deltakinga til Dylan. Dylan spelte «Billy» og «Goodbye Holly» for han, begge skrivne spesielt for filmen, og han vende om.
Peckinpah tilbydde Dylan ei rolle i filmen, men det vart Wurlitzer sin jobb å finne noko som passa. Wurlitzer foreslo 'Alias'. Dylan kom til å ha to og ein halv tøffe månadar i Durango i Mexico, med filminga av rolla sin. Under produksjonen, vart rolla hans strengt redusert. Wurlitzer hevda at dette vart gjort etter ønske av Dylan sjølv, men filminga vart òg påverka av ein konflikt mellom Peckinpah og MGM Studios. Dette resulterte i at MGM nekta Peckinpah å spele inn ein stor del av film som gjekk tapt på grunn av tekniske feil.
Innspelinga av albumet
Då filmen var nesten ferdig starta Dylan innspelinga den 20. januar 1973 i Columbia sitt platestudio i Mexico City. Filminga hadde vore vanskeleg og begge filmstjernene og Wurlitzer vart med Dylan bort frå Durango. I lag med lokale meksikanske musikarar og medlemmar frå bandet til Kris Kristofferson hadde Dylan vanskar med å få spelt inn ei skikkeleg utgåve av «Billy». Etter kvart gjorde han arrangementet enklare og enklare og til slutt var det berre han og bassisten Terry Paul att. Dette siste opptaket vart nytta i filmen og seinare inkludert på albumet som «Billy 4».
Samstundes hadde Peckinpah leigd inn Jerry Fielding for å gje Dylan råd. Fielding var ein erfaren filmmusikkomponist, men var særs konservativ når det gjaldt popmusikk. Dylan var klar over dette, men let han likevel få sleppe til med råda sine. Fielding fekk mellom anna Dylan til å syngje «eit relevant vers» på ein av utgåvene av «Billy», som passa med historia. Fielding høyrte òg songen «Goodbye Holly», som var skriven for ein viktig scene med karakteren Holly. Fielding anbefalte å droppe denne songen og skrive ein ny song i staden for dødsscenen til sheriffen.
Dylan spelte inn den siste utgåva av «Knockin' on Heaven's Door» i februar, denne gongen på lydscenen til i Warner Bros. Records i Burbank i California. «Det var særs tidleg på morgonen», fortel trommeslagar Jim Keltner. «Eg trur innspelinga starta kl. 10 og igjen fall alt på plass. Det vart ikkje lagt på lydspor i etterkant, songarane song på direkten, litt pumpeorgel, Roger McGuinn trur eg spelte gitar. Dette var for ein scene i filmen der Slim Pickens døyr og det er første gong eg gret medan eg spelte. Det var kombinasjonen av teksten, stemma til Bob, sjølve musikken, endringane og sjå dette samstundes på lerretet. I dei dagar spelte du på ein stor lydscene og du hadde dette massivet lerretet på veggen med scenen som spelte medan du spelte. Eg gret gjennom heile opptaket.»
Innspelinga i Burbank varte heile dagen. Sjølv om det var langt meir tilbakelendt enn innspelinga i Mexico City irriterte prosessen Dylan. På eit punkt sa han til produsenten Gordon Carroll at det var den siste gong han nokon gong til å lage filmmusikk. Dylan kom seinare til å skrive songar for andre filmar, men tok aldri ansvaret for eit heilt filmlydspor igjen.
Utgjeving
Etter Peckinpah gjorde ferdig si redigering av Pat Garrett and Billy the Kid, gjorde MGM det heile om att, fjerna mange viktige scenar og sette musikken til Dylan inn på stader der han i utgangspunktet ikkje var meint. Filmen fekk blanda kritikk og selde heller dårleg. Seinare mildna kritikarane meir og filmen vart trekt fram som ein av dei beste til Peckinpah, særleg etter at den opphavlege utgåva til Peckinpah kom ut i 1986.
For Dylan var opplevinga vanskeleg og viste seg som eit vendepunkt. Han reiste omsider frå New York til varmare klima og albumet gav han ein uventa hit.
Filmmusikkalbumet fekk òg blanda kritikk. Det hadde vore tre år sidan det siste «skikkelege» albumet frå Dylan, New Morning og mange kritikarar vart skuffa då han «berre» gav ut filmmusikk. Trass i lunken mottaking gav albumet ein stor hit med «Knockin' On Heaven's Door», som seinare vart spelt av artistar som Eric Clapton og Guns n'Roses. Mange år seinare er «Knockin' On Heaven's Door», ein stor favoritt hos både kritikarar og tilhengjarar.
Medan Packinpah sleit med MGM, hadde Dylan sin eigen strid med Columbia Records. Etter fleire år med lite aktivitet hadde Columbia mista tolmodet og forhandlingar om ein ny kontrakt starta i 1972, men selskapet (bortsett frå Clive Davis) synte lite interesse. Dylan fekk i stand ein avtale om Billy the Kid-albumet pluss to album til, som ville garantere $400 000 per album. Columbia trekte seg så frå avtalen etter at Davis forlet Columbia. Då Billy the Kid-albumet kom ut måtte advokaten til Dylan tvinge Columbia til å betale det dei hadde lova. Då singelen nådde hitlistene fekk pipa ein annan låt og Columbia tok opp att kontraktsforhandlingane. Davis, som lenge hadde støtta Dylan, hadde vorte sparka av leiinga i selskapet og vart skulda for rekneskapsbrot på $94 000. Dylan vitna på David sine vegner i rettssaka som følgde. Dette surna forholdet mellom Dylan og CBS og han forlet selskapet til fordel for David Geffen sitt Los Angeles-baserte Asylum Records. Dette fekk òg Dylan til å flytte til vestkysten og tok til å skrive songar att.
Kjelder
''
Masashi Miyazawa
Masashi Miyazawa er ein tidlegare japansk fotballspelar.
Han spela for klubbane FC Tokyo, Oita Trinita, Vegalta Sendai og FC Gifu.
Fresno i California
Fresno er ein by i delstaten California. Byen er òg administrasjonssenter for fylket Fresno. Fresno ligg i sentral-California mellom Los Angeles og San Francisco.
I 2007 var folketalet 500,017. Fresno er den femte største byen i California.
Ordet Fresno er spansk og betyr ask.
1150 Achaia
1150 Achaia er ein hovudbelteasteroide. Han blei oppdaga den 2. september 1929 av Karl Wilhelm Reinmuth ifrå Landessternwarte Heidelberg-Königstuhl i Heidelberg.
Kazuyoshi Suwazono
Han spela for klubbane FC Tokyo, Okinawa Kariyushi FC og Yokogawa Musashino.
Göta älv
Göta älv (norrønt Gautelfr) er ei av dei største elvene i Sverige. Ho går frå innsjøen Vänern ved Vargön rett austom Vänersborg, sørover via Trollhättan, Lilla Edet, Ale og Kungälv der ho deler seg i to armar; hovudåra fortset sørover og Nordre älv mot sørvest. Begge renn ut i Kattegat. Mellom desse to elvearmene ligg øya Hisingen.
Geografi
I Göteborg fører Tingstadstunnelen ein motorveg under elva. Trollhätte kanal går tidvis parallelt med Göta älv med sluser i Vänersborg, Trollhättan og Lilla Edet. Göta älv har ein omfattande skipstrafikk til og frå ulike hamner langs elva og ved Vänern. Frå Vänern fører Göta kanal vidare til Austersjøen.
Det ligg fleire vasskraftverk langs elva, ved Vargön, i Trollhättan (Hojum og Olidan) og i Lilla Edet. Elva er òg ein drikkevasskjelde for Göteborg kommune. Inntaket skjer ved Lärjeholm der Lärjeån munnar ut Göta älv og vatnet blir vidare pumpa til vassverket ved Alelyckan for reinsing.
Historie
Ifølgje sagaene seglde den norske vikingkongen Harald Hardråde med ein flåte med opptil 60 skip opp heile elva til Vänern i 1064. Göta älv var på grunn av stryk og fossar ikkje seglbar heile vegen slik at skipa måtte trekkjast på land og slepast forbi fossane.
Erling Stordahls ærespris
Erling Stordahls ærespris er ein pris som vert gjeven til syns- eller rørslehemma personar som har utmerkt seg særleg innan idrett, kunst eller kultur. Utmerknadene kan vera på anten lokalt, nasjonalt eller internasjonalt nivå. Prisen vert utdelt under Ridderrennet.
Prisen vart oppretta i 1994, då regionen og næringslivet i Valdres oppretta eit fond med ein grunnkapital på 100.000 kroner, for å heidra Erling Stordahl for arbeidet han hadde lagt ned for Øystre Slidre kommune ved å stå i spissen for skipinga av Beitostølen Helsesportsenter og det årlege Ridderrennet. Rentene av dette fondet vert brukte til Erling Stordahls ærespris.
Juryen har bestått av ordførar i Øystre Slidre kommune, direktør på Beitostølen Helsesportssenter og formann i Ridderrennets Venner. Det er fem organ som kan nominera til prisen, m.a. Norges Blindeforbund.
Sverre Andersen
Sverre Andersen var ein norsk fotballspelar frå Stavanger. Han debuterte på Viking FK i 1952 og spela sin siste kamp i 1971. Høgdepunktet kom då han var med å verte cupmeister i 1959, han vart også seriemeister i 1958. Totalt spela han 482 kampar for Viking, 262 av dei var seriekampar. Andersen, som var målvakt, spela 41 landskampar i tidsrommet 1956-68.
Klubbspel
I 1958 var Andersen målvakt for Viking som vann Avdeling A i Hovedserien, á poeng med Larvik Turn, og var klar for seriefinale mot Oslo-klubben Skeid. Viking vann finalekampen med 2-0 og tok dermed sin aller fyrste seriemeisterskap, Andersen og Edgar Falch var mellom nøkkelspelarane på laget. Begge to var også med då Viking året etter vann sitt andre NM-gull. Finalekampen i cupen gjekk mot Sandefjord og enda med 2-1-siger etter ekstraomgangar. No var også Olav Nilsen mellom dei som spela på meisterlaget.
Metropolitan-linja
Metropolitan-linja er ei av linjene i London Underground. Den blei opna i 1863, og er den eldste metrolinja i verda.
Linja fungerer som eit pendlartog til og frå forstadene. Endestasjonen inne i London er Baker Street, kor den går til fire plattformer. Ute i forstadene deler den seg i fleire greiner mot Amersham, Watford og Uxbridge. Mellom Chalfont & Latimer (på linja mot Amersham) og Chesham køyrer toga i skytteltrafikk. I rushtida held nokre tog fram frå Chesham til det sentrale London.
Ei rekkje ruter fungerer som hurtigtog til dei store stasjonane, og stoppar ikkje ved dei små. Nokre tog går også vidare forbi endestasjonen, på skjenegangen til Circle-linja til Aldgate.
Delar av den opphavlege Metropolitan-linja har blitt skilt ut som eigne linjer, Hammersmith & City-linja og East London-linja. Den har også blitt kraftig utvida nordover, der den køyrer i dagen. På strekninga frå det sentrale London til Amersham deler den store delar av trasen med jarnbanenettverket.
Stasjonar
Frå nord til sør
Bogeskyting
Bogeskyting er skyting med pil og boge. Opp gjennom tidende er bogeskyting nytta både til jakt og krigføring, og ein har hatt ulike bogar og piler til kvart sitt bruk. I moderne tid er bogeskyting framfor alt ein presisjonsidrett. Ein person som praktiserer bogeskyting kallast ein bogeskyttar.
Historikk
Bogen ser ut til å ha vorte oppfunnen i slutten av perioden paleolitikum eller tidleg i perioden mesolitikum - i alle høve rundt 10 000 år før vår tidsrekning. Dei tidlegaste teikna på bruk i Europa er frå eit område nord for Hamburg (Tyskland).
Bogeskyting som idrett
Bogeskyting er delt inn i fleire greiner, som er dei ulike formene for konkurranse. Det internasjonale bogeskytterforbundet har fastsett reglar for mange greiner, mellom anna:
I bogeskyting som idrett blir det skilt mellom tre bogetypar, og det er typen boge som avgjer kva for ein divisjon ein skyt i. I 2015 skjøt Per Ivar Pahlm fra Hordaland seg inn som verdensmester under mesterskapet i Italia. Han er dermed nåværende Verdensmester i 3D bogeskyting.
Bill Clinton
Regjeringstida til Clinton var prega av gode økonomiske tider med ein samanhengande økonomisk vekst og tilhøyrande budsjettoverskot og låg arbeidsløyse. Likevel sleit Clinton med at republikanarane kontrollerte Kongressen, noko som mellom anna gjorde at han ikkje kunne fullføra planane sine om å omskapa helsevesenet.
Clinton er utdanna jurist, og er gift med politikaren Hillary Rodham Clinton.
Velde
Velde er ein tettstad i Steinkjer kommune i Trøndelag fylke. Staden har.
Johan I av Portugal
Johan I av Portugal, kalla «Johan den store», var konge av Portugal frå 1385. Han var utanomekteskapeleg son av Peter I av Portugal, far til Henrik Sjøfararen.
Baïgura
Baïgura er eit fjell i indre område av Fransk Baskarland i Frankrike med ei høgd på 897 meter over havet.
På vegen mellom Hélette og Louhossoa ligg det eit fritidssenter, som organiserer opplæring i paragliding på nordsida av fjella. Det er bygd radiosendarar nær toppen av fjellet.
Namn
Namnet Baigura er knytt til det moderne baskiske ordet ibar «dal» / ibai «elv» og guren «grense» og tyder «enden av dalen».
Geografi
Baigura er det høgaste punktet i ein liten isolert del av Pyrenane sørvest for Aquitaine, mellom dei tidlegare provinsane Labourd og Basse-Navarre.
Haltzamendi på 818 meter forlengar massivet mot sør.
Ørja
Ørja er ei øy i Senja kommune i Troms og Finnmark. Øya ligg i Andfjorden, sørvest for Grunnfarnes på Senja. Ørja har eit areal på om lag 0,5 km², og det høgaste punktet på øya er 107 moh.
Ørja var tidlegare fiskevær, med busetnad i mange hundre år. Størst var aktiviteten rundt 1900, då det budde 21 menneske på øya. Sidan 1919 har derimot øya vore fråflytta.
Paul Heyse
Virke
Heyse skreiv i alt 177 noveller, romanar, dikt og om lag 60 skodespel. Dei mest kjende romanane er Kinder der Welt, Im Paradiese og Merlin. For den tyske borgarskapen var han ein garantist for ein formfullendt poesi som følgde dei klassiske idealane til den «store» Goethe og bevarte den for samtida. Heyse heldt strengt på den klassiske stilen og polemiserte mot naturalismen sjølv før den var komen til Tyskland.
«I et kvart hundre år var han publikums yndling, den uutømmelige virtuos... Han ville hverken preke politikk eller moralisere, men skildret en verden uten grimhet, en sensualitet uten lidenskap, en melankoli uten tragikk, et helt univers innepakket i vatt, trygget mot historines problemer og tumulter», meiner Verdens litteraturhistorie, bind 9.
Masanori Ito
Masanori Ito er ein tidlegare japansk fotballspelar.
Kalv Arnesson
Kalv Arnesson (fødd rundt 990, død 1051), norrønt Kálfr Árnason, var ein norsk høvding (lendmann) i kristningstida med eigedomar i Trøndelag og sete på Egge. Han var ein av Arnessønene, son av Arne Armodsson og Tora, dotter hans Torstein Galge, bror til mellom anna Finn Arnesson på Austrått, Torberg Arnesson på Giske og Ragnhild som vart gift med Hårek på Tjøtta. Han vart sjølv gift med Sigrid Toresdotter, enkja etter Olve på Egge og syster av Tore Hund.
Kalv og brørne var mellom dei fremste mennene til Olav Haraldsson, men Kalv søkte etter kvart å halda seg meir sjølvstendig enn brørne, utan nokon gong å bryta med kongen, sjølv ikkje då kongen drap styvsonene Tore og Grjotgard Olvessøner på Hedemarken i 1028 etter at Tore hadde fått ein avær gullring av Knut den mektige. Kalv og dei andre Arnessønene var med kongen i slaget ved Bokn 21. desember 1028 mot mågen deira, Erling Skjalgsson, som fall der, og då Håkon Eiriksson jarl kom dei i møte på Sunnmøre og Olav flydde over fjellet midtvinters, låg Kalv att på fjorden og hefta jarlen. Etter at kongen hadde flydd frå landet, gjekk Kalv i tenesta til Håkon jarl mot å få styringa over heile indre Trondheimen. Etter at Håkon Eiriksson jarl døydde i 1030, reiste han til England og la opp råder med kong Knut den mektige om å setje seg opp mot kong Olav og bli jarl i Noreg, Saman med mågen Tore Hund leidde han hæren som gjekk mot kong Olav i 1030, og han kan ha vore ein av dei som gav kongen banesår, sjølv om han nekta for dette i ettertid. Snorre fortel at det er tvil om det var Kalv eller fetteren, som òg heitte Kalv, som gav kongen det tredje såret. Etter slaget fann han tre av brørne sine, som hadde kjempa i kongshæren, såra og fekk dei med til Egge. Finn var harm på bror sin og vart ikkje liggjande lenge, og Torberg drog med han, men Arne trong pleie i lang tid før han var frisk att.
Kong Knut sette sonen Svein Alfivason til konge over Noreg, og då meinte Kalv han ikkje fekk det han var lova. Då motstanden mot Svein og mora Alfiva voks, vart han ein av leiarane. Saman med Einar Tambarskjelve, som òg var lova jarledømet, fór han i 1034 aust i Gardarike og lokka 11 år gamle Magnus Olavsson heim til Noreg. På heimvegen fekk dei med seg dronning Astrid, enkja etter Olav Haraldsson, og ein stor hær frå Sverige. Svein flydde til Danmark etter at Magnus vart kåra til konge på Øyreting og han sjølv ikkje greidde å reise støtte blant bøndane i Sunnhordland.
Kalv var kongens nærmaste mann dei første åra, men forhaldet mellom Kalv og kongen surna etter kvart som det vart kviskra høgare om kva rolle Kalv hadde hatt på Stiklestad. Etter at kongen baud ein uviljug Kalv å visa han staden der far hans døydde, flydde han landet i hast alt same natta, og levde nokre år hjå Torfinn Sigurdsson jarl på Orknøyane.
Martinius Jansen
Martinius Jansen var ein spelemann og felemakar frå Drangedal i Telemark.
Far hans, Alfred Jansen, var svensk, medan mor hans var frå Homleid i øvre Drangedal. Jansen farta vide omkring for å lære spel, mellom anna heilt til Sjur Helgeland på Voss. Han var aktiv på kappleikar og på landskappleiken i Oslo i 1931 vart han nummer to, berre slått av Lorentz Hop.
Goddo
Goddo er med sine 16 km² nest største øy i Bømlo herad i Sunnhordland sør i Vestland fylke. Øya ligg rett nordom øya Bømlo, og er knytt til denne ved Goddebrua, lokalt kalla «Storabruno».
Olav Redal
Olav Redal var ein norsk journalist. Han var frå Naustdal. Redal drog først til Island og seinare til USA der han vart verande livet ut. Han gav ut årbøker for Sunnfjordlaget i Amerika, juleheftet Jul i Vesterland og nybyggjarsoga En norsk bygds historie. Redal skreiv mykje i norsk-amerikanske aviser og blad, og sende «amerikabrev» til lokalavisene i Sunnfjord. Redal var oppteken av at soga om dei norske pionerane og nybyggjarane ikkje skulle gå i gløymeboka.
1151 Ithaka
1151 Ithaka er ein hovudbelteasteroide. Han blei oppdaga den 8. september 1929 av Karl Wilhelm Reinmuth ifrå Landessternwarte Heidelberg-Königstuhl i Heidelberg.
Stallar
Stallar eller stallare (norr. stallari, frå latin stabulum, 'stall') var ein høgtståande embetsmann i nordiske kongar sin hird i norrøn tid.
Opphavleg var stallaren stallmeister og den personlege livvakten til kongen. Som regel vart stallarar rekrutterte blant hersane. Stallarane var difor gjerne menn som var vist stor tillit. Ein av dei mest kjende stallarane frå sagalitteraturen var kanskje Bjørn Stallare. Han var stallar for Heilag-Olav og bidrog sterkt under forhandlingane då denne gifta seg med Olof Skötkonung si dotter Astrid.
Som stallar hadde ein på 1100-talet rett til å tole mannebot for nokre typar misferder, i staden for fysisk straff. For eit mindre brotsverk var mannebota 6-24 mark, avhengig av sosial status elles. Ein mark var ei teljeeining for 16 skilling a 12 penningar, og svarte til 107,16 gram sølv på den tida.
Christiania Bank og Kreditkasse
Christiania Bank og Kreditkasse (Kreditkassen, opphavleg Christiania Kreditkasse) var eit norsk bank- og finansselskap som blei slått saman med finske Merita, svenske Nordbanken og danske Unibank i 2000 og utgjer no Nordea.
Banken blei skipa i 1848 av mellom andre Fritz Heinrich Frølich i heimen hans og var den eldste forretningsbanken i Noreg. Han hadde i fleire år hovudkontor på Stortorget i Oslo.
Løkta kyrkje
Løkta kyrkje, tidlegare Løkta kapell, er ei kyrkje frå 1968 på øya Løkta i Dønna kommune og sokn i Nord-Helgeland prosti.
Byggverket er i tre og skal vere bygd med 90 plassar.
Det er ikkje gravplass ved kyrkja, men ved Hov, nord på øya.
Frastanz
Frastanz er ein kommune i distriktet Feldkirch i forbundslandet Vorarlberg i Austerrike. Kommunen dekker eit areal på 32,3 km² med i kring 6 300 ibuarar i 2015. Landsbyen Frastanz ligg 510 meter over havet, i eit lett kupert landskap.
Åmotet mellom elvane Ill og Samina er i Frastanz.
Byen Feldkirch ligg 3 km nordvest om Frastanz.
Dagmerket på Revtangen
Dagmerket på Revtangen er eit dagmerke som er sett opp på Revtangen, ytst på Jærens rev ved Orre i Klepp kommune. Høgd 16,5 meter, vekt meir enn 3 tonn. Merket har ein sidekant på fire meter. Første gong reist i 1854 (av tre), andre gong av stål i 1911 og tatt ned i 1994. I 2004- 2005 vart merket reist opp att. Merket vart sett opp på grunn av mange forlis i området.
Skildring av området frå Topografisk -Statistisk beskrivelse over Stavanger Amt-1888 ''Den 19 km. lange kyst har ingensomhelst havn. Ved Marøen, lidt søndenfor Orre kirke, skjærer der dog ind to smaa aabne bugter, Vigsbugten og Skeiebugten, som, foruden at tjene som landingssted for de nærmestboende opsiddere, i tidligere dage besøgtes af adskillige fremmede smaafartøier, navnlig fra Hardanger og Ryfylke, hvilke her mod træmaterialier tiltuskede sig Jæderens produkter. En udbedring af havneforholdene paa dette sted har i de senere aar oftere været paa tale. Paa den ovenfor nævnte ø Lille Feisten en er der i 1859 tændt et rødt og hvidt ledfyr af, 4de orden, anbragt 20 ½ m. o. h. og med en synsvidde af 9 kvartmil. Paa Jæderens rev er der endvidere opført et dagmerke til veiledning for de søfarende, og lige i nærheden paa gaarden Reve findes siden 1855 redningsstation med raketapparat.''
Takumi Hayama
Takumi Hayama er ein tidlegare japansk fotballspelar.
Han spela for klubbane Tokyo Verdy, Vegalta Sendai og FC Horikoshi.
Jarlsberg og Larvik amt
Jarlsberg og Larvik amt (òg skrive Jarlsbergs og Laurvigs Amt) er eit tidlegare namn på Vestfold fylke. Amtet vart danna då grevskapa Laurvig og Jarlsberg (tidlegare kjend som Griffenfeldt grevskap) vart slegne saman i 1821. Namnet vart endra til Vestfold fylke den 1. januar 1919.
Osmund Andersson Lømsland
Osmund Andersson Lømsland var ein norsk gardbrukar og eidsvollsmann.
Lømsland vart fødd på garden Mosby, som far hans dreiv, i Oddernes. Frå midt i 1790-åra brukte han garden Vennesland i Oddernes, samt elvefut under fløytinga i Otra. I 1806 kjøpte han garden Lømsland i Tveit, og busette seg der.
Lømsland vart vald som 1. representant til riksforsamlinga på Eidsvoll i 1814 frå Mandals amt, og røysta der med unionspartiet.
Lømsland døydde på garden sin i Tveit i 1841. På grava hans på kyrkjegarden i Tveit vart reist ein bautastein 17.mai 1914.
Gitte
Namna er tradisjonelt utbreidd i Danmark og Tyskland. Det finst fleire skrivemåtar, som Gita, Githa, Ghita og Githe.
Maurice Maeterlinck
Maeterlinck sin lyrikk og sceneverk gjer han til ein av dei viktigaste representantane for symbolismen i litteraturen. Eit sentralt tema i mange av desse verka er menneska si hjelpeløyse stilt ovanfor døden.
Angstauren
Angstauren, òg kalla Høgøya, er ei øy i Tromsø kommune i Troms og Finnmark. Øya ligg på vestsida av Kvaløya, sørvest for Ersfjorden og nordaust for Tussøya. Øya har eit areal på 2,21 km², og er avlang i nord/sør-retning. Det høgaste punktet på Angstauren er 302 moh.
Angstauren er i dag ikkje busett og vart fråflytta i 1953.
Kvithammar
Kvithammar er ein tettstad i Stjørdal kommune i Trøndelag fylke. Staden har.
Høvikodden
På Høvikodden ligg Henie Onstad Kunstsenter i eit bygg som vart teikna av Jon Eikvar og Sven Erik Engebretsen, og med utandørsareal med skulpturar. Ofte vert namnet Høvikodden nytta om dette kunstsenteret i staden for det eigenlege namnet på senteret.
Lincoln i England
Lincoln er ein by og eit administrativt distrikt i Lincolnshire i England. Byen er det administrative senteret i grevskapet, og hadde rundt 88 500 innbyggjarar i 2008.
Høvikodden
Det Norske Veritas, som no heiter DNV GL Group AS etter å ha vorte eit norsk-tysk klassifikasjonsselskap, skipa 12. september 2013 som ein fusjon med Germanischer Lloyd (GL), ligg på austsida av Høvikodden.
Lincoln i England
Historie
Bygginga av domkyrkja i Lincoln tok til i 1072, og han stod ferdig berre 20 år seinare i 1092. Katedralen har i dag 250 000 turistar i året.
Northern-linja
Northern-linja er ei linje i London Underground. Den ligg på djupt nivå, og har to ruter gjennom sentrum og to nordover. I tillegg har ein av dei to nordgåande rutene ein avstikkar mot Mill Hill East (offisielt planlagt nordover). Den er dermed ein av dei mest kompliserte linjene å få oversikt over. Northern-linja er markert med svart farge på undergrunnskartet.
Introspeksjon
Introspeksjon (frå latin, av *introspectare 'sjå inn i') viser til det å sjå eigne opplevingar og tankar, sjølvransaking. Introspeksjon er ofte sett på som det motsette av ekstern observasjon. Introspeksjon var ein sentral metode i medvitspsykologien, men blei avvist som påliteleg metode av behavioristane tidleg på 1900-talet.
Northern-linja
Linja blei opna som City & South London Railway i november 1890. Den gjekk då frå Stockwell til King William Street. Sistnemnde stasjon viste seg å vere uskikka til å handtere all trafikken, og i 1900 blei ruta lagd om. King William Street-stasjonen blei då lagt ned. Den nye ruta gjekk frå Moorgate via Bank. Innan 1907 hadde linja blitt utvida slik at den gjekk frå Clapham Common til Euston.
Ei anna linje, Charing Cross, Euston and Hampsted Railway, blei opna i 1907, og gjekk frå Charing Cross til Golders Green og Highgate (no Archway). I 1913 blei dei to linjene slått saman, og i 1914 blei den nyaste delen utvida til Embankment. I løpet av 1920-åra blei dei knytte saman ved Camden Town og Kennington. Linjene blei etter kvart forlenga til Morden i sør og Edgware i nord. I 1937 fekk den sitt noverande namn.
Transport for London har stadfesta at dei ønskjer å dele linja i to, for å auke kapasiteten. Dagens løysing medfører ofte forseinkingar då tog frå ei greinlinje må vente på tog frå ein annan ved krysningsspor. Camden Town stasjon må i tilfellet bli utbygd før ei evt. forandring, for å takle den store mengda forventa passasjerar, derfor er det uvisst når forandringane kan bli sette i verk.
Camden Town
''Krysset som foreiner dei to nordlege greinene ligg rett sør for Camden Town. Stasjonen er konstruert slik at toga lett kan veksle der, ettersom det er doble plattformer.
Charing Cross-greina
Også kalla West End-greina
''Sørgåande tog på denne greina snur ofte på ei sløyfe ved Kennington.
Bank-greina
Også kalla City-greina
Seitaro Tomisawa
Seitaro Tomisawa er ein japansk fotballspelar.
Ibsenhuset
Ibsenhuset er eit kultur- og konferansesenter i Skien. Det er kalla opp etter byens store son, Henrik Ibsen.
Hiskjo
Hiskjo er eit fiskever og ei øy (1,8 km²) i Bømlo kommune i Sunnhordland, sørvest i Vestland. Hiskjo ligg på vestsida av Øya Bømlo og er knytt til denne med Hiskabrua.
Namnet Hiskjo har uvisst opphav.
Tihamah
Geografi
Byane Yanbu, Jidda og Al Qunfudhah ligg i Hejaz-området av Tihamah. På den asirske og jemenittiske delen av Tihamah-sletta ligg byane Jizan og Al Hudaydah.
Temperaturane i Tihamah er truleg somme av dei høgaste på jorda. På arabisk tyder tihamah kraftig varme og mangel på vind.
Arkeologi
Det vart funne seksten megalittiske bautasteinar av Edward Keall, direktøren for Royal Ontario Museum under ein kanadisk arkeologiekspedisjon nær landsbyen al-Mutaynah i Tihamah-området. Steinane består av granitt og veg opp til 20 tonn. Tre av dei ståande steinane er 2,5 m høge med ein som har falle ned er over 20 meter lang. Koparreiskapar er datert til same tida som steinane vart reist, kring 2400 til 1800 fvt. Ein enno eldre steinalderindustri vart funnen i lag med potteskar datert til 1200 til 800 fvt.
Couronne
Couronne (frå fransk, uttalt kurån>(g)) eller kurong, er eit brikkespel for to eller fire, med spelebord og køar der det gjeld å få brikkene ned i skåler i bordhjørna. Spelet kjem frå det indiske subkontinentet, der det oppstod som ein variant av biljarden til koloniherrene. Utanfor Noreg finst spelet òg utan køar, og med tyngre «skytebrikke».
Lister og Mandals amt
Lister og Mandals amt var ei nemning som kom i bruk den 7. februar 1685 då Agdesiden amt vart delt i Nedenes (inkl. Bamble fogderi), Lister amt og Mandal amt. Sidan vart òg Råbyggelaget eige amt.
Frå 1. januar 1919 vart omgrepet amt erstatta av fylke. Lister og Mandals amt fekk då namnet Vest-Agder.
Folkrock
Folkrock er ein musikksjanger som oppstod på slutten av 1960-åra i møtet mellom folkemusikk, nyare visesong og rock. Sjangeren dukka opp i USA og Canada på midten av 1960-talet og var kjenneteikna ved tette vokalharmoniar og ein relativt «rein» instrumentering, det vil seie med få effektar og forvrenging. Repertoaret var ofte basert på songar frå folkemusikk, men òg frå folkemusikkinspirerte visesongarar som Bob Dylan. I USA vert Bob Dylan, Simon & Garfunkel og The Byrds rekna som føregangarar til sjangeren. Eit seinare døme er Natalie Merchant. Roger McGuinn frå The Byrds har sagt at Beatles inspirerte han til å blande visesong med rockemusikk.
Den amerikanske folkrocken førte raskt til den forskjellige elektriske folkemusikken (òg kjend som britisk folkrock) seint i 1960-åra med grupper som Pentangle og Fairport Convention. Med utgangspunkt i nordamerikansk folkrock innførte Pentangle, Fairport og andre liknande band i Storbritannia element frå tradisjonell britisk folkemusikk. Samstundes byrja Alan Stivell i Bretagne å blande bretonske røter med irske og skotske røter og rockemusikk. Like etter starta bassisten i Fairport Convention, Ashley Hutchings bandet Steeleye Span i lag med tradisjonelle britiske folkemusikarar.
Dette førte vidare til fleire andre variantar som den sjølvbevisste engelske folkrocken til Albion Band og noko av soloarbeidet til Ronnie Lane eller sjangeren keltisk rock som blanda inn tradisjonell musikk frå Irland, Skottland, Cornwall og Bretagne. Gjennom den første halvdelen av 1970-åra heldt keltisk rock seg nær folkemusikkrøtene sine og repertoaret bestod stort sett av tradisjonelle keltiske songar med fele, harpe og tradisjonelle vokalharmoniar. Musikken vart derimot framført med same lydnivå og perkusjon som rockeband nytta.
Meir generelt vert folkrock nytta om musikksjangarar inspirert av folkemusikk blanda med rock. Som med alle musikksjangrar er det vanskeleg å definere grensene. Folkrock kan nytte instrumentering som tradisjonelt vert nytta i folkemusikk eller instrumentering til rock, spelestilen og vokalstilen kan variere og valet av songar. Sjølv om den opphavlege sjangeren baserte seg på musikk frå Europa og Nord-Amerika er det ingen klåre avgrensingar på kva folkekulturar som musikken er påverka av. Likevel vert vanlegvis ikkje uttrykket nytta om rockerøter frå bluesbasert eller anna afrikansk-amerikansk musikk, og heller ikkje om rock med røter frå cajun eller musikk (særleg etter om lag 1980) med ikkje-europeisk folkerøter, som heller vert klassifisert som verdsmusikk.
Røter
Folkrock oppstod hovudsakleg som ei blanding av tre element: Urbane folkevokalgrupper, visesongarar og oppgangstida til nordamerikansk rock and roll etter den britiske invasjonen. Av dei to førstnemnde var Woody Guthrie, Pete Seeger og Popular Front-kulturen frå 1930-åra direkte inspirasjonskjelder.
Den første av dei urbane folkevokalgruppene var Almanac Singers, der mellom anna Guthrie, Seeger og Lee Hays i periodar var medlem på 1930- og 1940-talet. I 1947 slo Seeger og Hays seg saman med Ronnie Gilbert og Fred Hellerman for å danne the Weavers, som populariserte sjangeren og hadde ein stor hit med ei glattare utgåve av Leadbelly-songen «Goodnight, Irene», men kom i konflikt med Mccarthyismen tidleg i 1950-åra. Lydbilete deira og dei mange tradisjonelle folkesongane dei song inspirerte andre grupper som the Kingston Trio (grunnlagd 1957), Chad Mitchell Trio, New Christy Minstrels, og (vanlegvis mindre politiske) universitetsgrupper som The Brothers Four, The Four Freshmen, The Four Preps og The Highwaymen. Alle nytta tette vokalharmoniar og eit repertoire med røter i folkemusikk og (i nokre tilfelle) høvesongar. Etterkomarane etter denne typen grupper var grupper som We Five og The Mamas & the Papas (1965-1968).
Åtaket på naudhjelpkonvoien til Gaza
Åtaket på naudhjelpkonvoien til Gaza var eit åtak utført av den israelske marinen på ein konvoi med naudhjelp til Gaza den 31. mai 2010. Åtaket vart utført i internasjonalt farvatn av den isralske kommandoeininga Shayetet 13, og 9 av aktivistane om bord på konvoien vart drepne. Åtaket førte til sterke protestar i fleire land. Fleire tyrkiske statsborgarar vart drepne og reaksjonane frå Tyrkia var svært krasse og den tyrkiske statsministeren Recep Tayyip Erdogan kalla åtaket statsterrorisme.
Folkrock
Røter
Då uttrykket visesongar (singer-songwriter) dukka opp på midten av 1960-åra vart det nytta tilbakeverkande om Bob Dylan, Fred Neil og andre (hovudsakleg New York-baserte) musikarar med røter i folkemusikk. Paul Simon, australske Bruce Woodley frå The Seekers, og den skotske visesongaren Donovan kjem òg inn under denne sjangeren.
Ei av dei første gruppene som svarte med eit utprega amerikansk lydbilete var the Beach Boys. Sjølv om dei ikkje var eit folkrockband, påverka dei likevel sjangeren og på høgda av folkrockoppgangen i 1966 hadde dei ein hit med ei utgåve av den vestindiske folkesongen «Sloop John B» frå 1920-åra, som dei hadde lært frå The Kingston Trio, som igjen hadde lært han av the Weavers.
Det er likevel eit par teikn til folkrock i amerikansk rock før den britiske invasjonen, som «Fatback and Beans» av Link Wray med indianartrommer og nokre av dei siste innspelingane til Buddy Holly, som var sterkt påverka av artistar som Dylan og the Byrds, og til ei viss grad country-påverka artistar som The Everly Brothers. Dette vart ikkje oppdaga på tida då dei kom ut.
Elektrisk folk
Den britiske folkrocken (ofte kalla elektrisk folk) vart grunnlagd av band som Fairport Convention, som oppstod i Nord-London seint i 1960-åra, og The Pentangle som òg var påverka av klassisk musikk og jazz og som ikkje nytta elektriske instrument i det heile på fleire album. Steeleye Span var òg framtredande tidleg i utviklinga av denne sjangeren og vart grunnlagd av folkemusikarar som ønskte å nytte elektriske instrument og eksperimentere med songstrukturar. Nick Drake sin musikk har hatt stor innverknad på moderne folkrock. Fleire temporære grupper, som duoen Bert og John, medverka òg til utviklinga av sjangeren.
I Bretagne i Frankrike oppstod ei liknande blanding av folkemusikk og rock i musikken til Alan Stivell (1970-åra og seinare) og Malicorne, som vart grunnlagd av ein av musikarane til Stivell.
Britisk folkrock var òg påverka av eksperimentell musikk, som til dømes The Incredible String Band, og denne retninga medverka etter kvart til utviklinga av progressiv rock.
Norsk folkrock
I Noreg var det først og fremst Folque som førte sjangeren til landet på 1970-talet. Dei var inspirert av britisk folkrock, men nytta òg norske folketonar i musikken sin. Øystein Sunde var òg tidleg ute, som med Fenderslåtten i 1970. Saft spelte mellom anna i lag med Sigbjørn Bernhoft Osa på midten av 1970-talet. På 1980-talet fekk dei selskap av Ym:stammen. I nyare tid har Kari Rueslåtten og Gåte teke opp arva. Nyare norsk folkrock har henta mykje inspirasjon frå andre skandinaviske folkrockgrupper, slik som dei svenske Garmarna og Triakel og kanskje særleg dei finske-svenske Hedningarna.
Elles i Europa
I Ungarn byrja blandinga av rock og folkemusikk i 1965 då bandet Illés introduserte ungarsk folkemusikk i musikken sin. I Romania vart Transsylvania Phoenix grunnlagd i 1962 og dei innførte folkemusikk i rockemusikken sin i 1972 i eit forsøk på å kome unna regjeringa si undertrykking av rockemusikken. Forsøket var mislukka og bandet enda opp i eksil under det meste av Ceauşescu-perioden.
Andre blandingar folkemusikk og rock er mellom anna New Flamenco (Spania), The Pogues frå England, og Horslips frå Irland. Dropkick Murphys spelar ei blanding av tradisjonell irsk musikk og punkrock.
I Sovjetunionen kombinerte band som Jalla frå Usbekistan rock med tradisjonell usbekistansk musikk, medan Akvarium òg til dels blanda tradisjonell russisk musikk med rock.
Kanadisk folkrock
Kanadisk folkrock er ofte assosiert med keltisk folkemusikk. Band som Figgy Duff, Wonderful Grand Band og Spirit of the West var tidlege pionerar innan kanadisk, keltiskpåverka, rock og seinare følgde artistar som Crash Test Dummies, Great Big Sea, The Mahones, The Dukhs, Jimmy George, Rawlins Cross, Captain Tractor, Mudmen og Celtae.
Andre kanadiske folkrockartistar er mellom anna The Band, The Weakerthans, The Grapes of Wrath, Lava Hay, The Waltons, Kashtin, Great Lake Swimmers og Beau Dommage, i tillegg til visesongarar som Neil Young, Joni Mitchell, Leonard Cohen, Gordon Lightfoot, Bruce Cockburn, David Wiffen og Stan Rogers.
Akustisk rock
Akustisk rock er rock spelt på akustiske instrument, som akustisk gitar, trommer og vokal. Akustisk rock vert stundom nytta om akustiske utgåver av songar som opphavleg har hatt eit arrangement med elektriske instrument og får slik ofte ein meir jordnær, enkel og personleg tolking. Akustisk rock og folkrock vert ofte nytta om ein annan og har mange likskapar og vert ofte nytta om visesongarar frå 1960- og 1970-åra og visse former for folkrock og pop.
Akustisk rock hadde ein populær periode i 1990-åra då fleire artistar spelte akustiske utgåver av songane sine i programserien MTV Unplugged og mange av desse konsertane vart gjeve ut på plate i etterkant. Av artistar som deltok i denne programserien finn ein Nirvana, Pearl Jam, Stone Temple Pilots og Neil Young.
Noregsmeisterskapen i fotball for menn 2013
Noregsmeisterskapen i fotball for menn 2013 var ei norsk fotballturnering, avvikla i tida 16. april til 24. november. Turneringa over sju rundar med utslagskampar enda med at Molde FK vart norsk meister etter å ha vunne 4-2 over Rosenborg BK på Ullevaal stadion i Oslo. Det var den 108. Noregsmeisterskapen i fotball.
1. runde
128 lag deltok i opningsrunden. Dei 88 laga frå dei tre øvste divisjonane i seriesystemet var automatisk kvalifisert, medan 40 lag frå nivå fire hadde kvalifisert seg gjennom to kvalifiseringsrundar.
Det brasilianske riksvåpenet
Det brasilianske riksvåpenet vart laga 19. november 1889, 4 dagar etter at Brasil vart ein republikk.
Riksvåpenet viser eit midtemblem som er omgjeve av kaffi- (på venstre side) og tobakkgreiner (på høgre side). Begge desse plantene er viktige landbruksprodukt i Brasil.
I den blå sirkelen i midten visest Sørkrossen. Rundt ligg ein ring med 27 stjerner som representerer dei 26 statane og det eine føderale distriktet i Brasil.
På det blå bandet står det offisielle namnet til Brasil på den fyrste linja, «República Federativa do Brasil» (Sambandsrepublikken Brasil). På den andre linja står datoen republikken vart skipa, 15. november 1889.
<!--
Arms of the Empire of Brazil
The Arms of the Empire of Brazil were used by both Emperors Pedro I and Pedro II until the downfall of the monarchy in 1889. These arms have remained unused since.
On 18 September 1822, eleven days after proclaiming Brazil's independence Royal Prince Dom Pedro signed a decree instituting these arms stating "...henceforth the arms of this Kingdom of Brazil will be, on a green field, a gold armillary sphere superimposed on a cross of the Order of Christ, the sphere encircled by 19 silver stars on a blue circle; and a royal crown with diamonds set atop the shield, the sides of which will be embraced by two plants of coffee and tobacco, as emblems of its [the Kingdom's] riches, in their proper colors and tied at the bottom with the national bow-knot."
On 12 October 1822 when the newly independent country was declared an Empire and Prince Pedro became the country's first amperor, the coat of arms became known as the Imperial Coat of Arms.
The number of stars in the coat of arms reflected the number of provinces in the Brazilian Empire.